Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
 UD ŠU BAL AK NE...LAM E NE 
 UD NE MAR TE DIM₂...|KA×GAR| E 
 ME KI EN GI RA ŠU BAL AK NE 
 BAL ŠA₆ GA E₂ BA GI₄ GI₄ NE 
 URU GUL GUL |IGI.DIB| NE E₂ GUL GUL |IGI.DIB| NE 
 |NUN.LAGAR| GUL GUL |IGI.DIB| NE |DAG.KISIM₅×(LU.MAŠ₂)| TAB TAB BI NE 
 GUD BI |NUN.LAGAR| BI A NU DU BU NE 
 LU BI |DAG.KISIM₅×(LU.MAŠ₂)| BI A NU |GA₂×AN| E NE 
 |A.LAGAB×HAL| BI A ŠEŠ NA |NIM×GAN₂@t| |IGI.DIB| NE 
 GAN₂ NI ZI NE U₂ |KI.KAL| SAR SAR NE 
 EDIN E U₂ A |NUN&NUN| SAR SAR NE 
 |GA₂×AN| TUR NI IR KI NU KIN KIN NE 
 AD DA A DAM MU NU DI NE 
 DAM TUR UR₂ RA NU HUL₂ LI NE 
 <unk> <unk> HI BA NU |PAP.PAP| GA₂ E NE 
 |UM.ME| DA E <unk> A NU DI NE 
 NAM LUGAL LA KI KU BI PAP RU NE 
 |U.U.U| BAR KIN GA₂...E NE 
 NAM LUGAL KALAM@g MA |TE.A| |TE.A| RI E...
 IGI BI KI ŠAR₂ RA GA₂ GA₂...
 KA KA GA AN AN EN KID TA GIŠ |HI×AŠ₂| HA LAM E...
 UD AN NI KUR KUR RA SAG KI BA DA AN BU DA A...
 AN EN KID LI IGI NI KI PAP RA BA AN GAR RA A BA 
 AN |SAL.TUG₂| TU RI GAR DIM₂ DIM₂ MA NI ZAG NE IN TAG GA A BA 
 AN EN KI KID |A.LAGAB×HAL| |GU₂.GAR₃| |A.LAGAB×HAL| |UD.GIŠ%GIŠ.NUN| NA ŠU NE IN BAL A BA 
 KI EN GI RA ME BI HA LAM E NE GIŠ |HI×AŠ₂| BI PAP RU NE 
 |ŠEŠ.AB@g| KI MA ME NAM LUGAL LA BAL BI SUD SUD UD NE 
 TUR NUN NA E₂ KIŠ NU IG NA ŠU PI EL LAL DI NE 
...|ŠEŠ.KI| KALAM@g |LAGAB×(GUD&GUD)| DIM₂ LU A NA IGI TE EN BI SI IL LI NE 
 |ŠEŠ.AB@g| KI AB |PAD.AN.MUŠ₃| GAL GAL LA |PAD.AN.MUŠ₃| BI PAP RU NE 
 KALAM@g BI KI KU BI NU KU |IGI.DIB| NE KI |NE.RU| E SUM MU NE 
 |LU₂.SU| KI NIM KI LU₂ HA LAM MA KI KU BI KU |IGI.DIB| NE 
 |PA.LU| BI E₂ GAL LA NI₂ TE NA LU₂ |NE.RU| E KU BI NE 
 I NE AN <unk> KUR NIM KI MA EŠ₂ GIŠ BUR RI DU |IGI.DIB| NE 
 IŠ ZA BU GABA A AB BA KA TA ZAG AN DU AN KI EŠ₂ 
 NAM HU E₂ BI A BA RA AN RI A DIM₂ |URU×MIN| NI EŠ₂ NU GUR RI DAM 
 |A.LAGAB×HAL| |GU₂.GAR₃| |A.LAGAB×HAL| |UD.GIŠ%GIŠ.NUN| NA GU₂ |SAL.TUG₂| MIN A BI U₂ |IGI.UR| SAR SAR NE 
 KASKAL E GIR₃ NU GA₂ GA₂ NE |HI×AŠ₂| RA AN NU KIN KIN NE 
 <SURFACE> 
 |URU×MIN| A₂ DAM KI GAR GAR RA BA LAGAR@g LAGAR@g RA <unk> NE 
 KALAM@g SAG MI LU LU A BA GIŠ TAR E AK NE 
 GAN₂ NI ZI NE GIŠ AL NU RU GU₂ NE KUL KI NU TAG GI NE 
 E EL LU EZEN GUD |DU&DU| |DU&DU| BA EDIN NA NU DI NE 
 E₂ |NUN.LAGAR| RA NI GA |HI×AŠ₂| RA NU AK NE...<unk> HA LAM E NE 
 |PA.LU| NE GI |IGI.KAK| RA |DAG.KISIM₅×(LU.MAŠ₂)| KU₃ GA ŠU NU LAGAB LAGAB NE 
 I LU LAM MA BUR₂ BUR₂ DUG |URU×GA| RA |DAG.KISIM₅×(LU.MAŠ₂)| A NU DI NE 
 EDIN NA MAŠ₂ ANŠE TUR RI NE GAR ZI IG TIL LI NE 
 GAR UR₂ LIMMU₂ AN |U.GAN| KID |LAGAB×(GUD&GUD)| KI NU TAG GI NE 
 |LAGAB×A| RI ŠU KI IN DAR DI NE KUL NU TUK TUK NE 
 GIŠ GI GI SAG |IGI.UR| SAR SAR NE |LAGAB×U| BA TIL LI NE 
 |LAGAB×U| GIŠ SAR U₂ NE@s LAL NU ME A NI₂ BA ŠU₂ ŠU₂ |IGI.DIB| NE 
 |ŠEŠ.AB@g| KI |GUD×KUR| GAL |IGI.DIB| NA DU BA NI₂ BI TA |NUN&NUN| IG 
 URU KUL NAM EN NAM LUGAL LA KI EL LA KAK A 
 GUD DIM₂ |EŠ₂.SUD.NUN.EŠ₂.TU| GIR₂@g LA BI RU BU NE GU₂ KI EŠ₂ LAL E NE 
 AN AN EN KID AN EN KI AN |SAL.TUG₂| |HI×AŠ₂| SAG GA₂ KID NAM BI BA AN TAR RI |U.U.U| 
 NAM TAR...NU PAP RU DAM A BA ŠU MI NI TUM BAL E 
 KA KA...EN KID |HI×BAD| SAG A BA MU KALAM@g GA₂ GA₂ 
 AN NI KI...KU BA NE IN HU LUH KALAM@g E NI₂ NE IN TE 
 AN EN KID...GIG GA MU KALAM@g NI URU A ME NE IB GAR 
 AN |SAL.TUG₂| TU RI |GA₂×SAL| KALAM@g MA KID GIŠ IG ŠU UR₂ IM MI IN DU 
 AN EN KI KID |A.LAGAB×HAL| |GU₂.GAR₃| |A.LAGAB×HAL| |UD.GIŠ%GIŠ.NUN| NA A IM MA DA AN KEŠ₂ 
 AN UD GAR SI DI KA GI NA KA TA BA DA AN |TE.A| 
 AN MUŠ₃ KID |AK×ERIN₂| ŠEN ŠEN NA KI BAL E BA AN SUM 
 AN |SAL.TUG₂| GIR₂ SU KID KI EN GI GA DIM₂ UR E BA NI IN |UMUM×KASKAL| 
 KALAM@g MA GA BA RA LUM IM MA AN RU GAR LU₂ NU ZU A 
 GAR IGI NU IG LA KA NU IG LA GAR ŠU NU TE GA₂ DAM 
 KUR KUR RI E₂ NI₂ TA BI A ŠU |GU%GU| A BA AB KA 
 URU KI BA AN URU KI BI E NE BAR TA BA DU GI |U.U.U| 
 NAM LU₂ URU E₂ NI₂ TE BI A ZI GIG MU KALAM@g PA AN PA AN 
 UD NE ŠU NE NE BA KAK KAK UD NU MU KALAM@g IGI TUM GUR RI 
 UD GI₄ A MU KALAM@g NA TUK |A.AN| UD <unk> BI EŠ₂ NU UM <unk> 
 AN EN KID |PA.LU| SAG GIG GA KID A NA NE IN AK A BI 
 AN EN KID LI E₂ ZI GUL GUL LU NE LU₂ ZI TUR RI NE 
 TUR LU₂ ZI DA KID TUR SAG E IGI |IGI.UR| BI DIM₂ ME NE 
 UD BA AN...GU TI UM KI KUR TA IM TA AN |LAGAR@g.DU| 
 <RULING> 
...

Provide the transliteration.

<SURFACE>
ud šu bal ak-de₃...lam-e-de₃
ud-de₃ mar-ru₁₀(TE)-gin₇...gu₇-e
me ki-en-gi-ra šu bal ak-de₃
bal sag₉-ga e₂-ba gi₄-gi₄-de₃
iri gul-gul-u₃-de₃ e₂ gul-gul-u₃-de₃
tur₃ gul-gul-u₃-de₃ amaš tab-tab-be₂-de₃
gud-bi tur₃-bi-a nu-gub-bu-de₃
udu-bi amaš-bi-a nu-daŋal-e-de₃
id₂-bi a mun₄-na tum₃-u₃-de₃
gan₂-ne₂ zid-de₃ {u₂}hirim mu₂-mu₂-de₃
eden-e {u₂}a-nir mu₂-mu₂-de₃
ama dumu-ni-ir ki nu-kiŋ₂-kiŋ₂-de₃
ad-da a dam-ŋu₁₀ nu-di-de₃
dam banda₃ ur₂-ra nu-hul₂-le-de₃
<unk> <unk> dub₃-ba nu-buluŋ₃-ŋe₂₆-e-de₃
emeda{da}e <unk> a nu-di-de₃
nam-lugal-la ki-tuš-bi kur₂-ru-de₃
eš-bar kiŋ₂-ŋa₂...e-de₃
nam-lugal kalam-ma kar-kar-re-e...
igi-bi ki-šar₂-ra ŋa₂-ŋa₂...
inim dug₄-ga an {d}en-lil₂-ta ŋeš-hur ha-lam-e...
ud an-ne₂ kur-kur-ra saŋ-ki ba-da-an-gid₂-da-a...
{d}en-lil₂-le igi-ni ki kur₂-ra ba-an-ŋar-ra-a-ba
{d}nin-tur₅-re niŋ₂-dim₂-dim₂-ma-ni zag bi₂-in-tag-ga-a-ba
{d}en-ki-ke₄ {id₂}idigna {id₂}buranun-na šu bi₂-in-bal-a-ba
ki-en-gi-ra me-bi ha-lam-e-de₃ ŋeš-hur-bi kur₂-ru-de₃
urim₂{ki}ma me nam-lugal-la bal-bi su₃-su₃-ud-de₃
dumu nun-na e₂-kiš-nu-ŋal₂-na šu pe-el-la₂ di-de₃
...nanna uŋ₃ u₈-gin₇ lu-a-na igi-te-en-bi si-il-le-de₃
urim₂{ki} eš₃ nindaba gal-gal-la nindaba-bi kur₂-ru-de₃
uŋ₃-bi ki-tuš-bi nu-tuš-u₃-de₃ ki-erim₂-e šum₂-mu-de₃
šimaški{ki} elam{ki} lu₂ ha-lam-ma ki-tuš-bi tuš-u₃-de₃
sipad-bi e₂-gal-la ni₂-te-na lu₂-erim₂-e dab₅-be₂-de₃
i-bi₂{d}<unk> kur elam{ki}ma-še₃ ŋeš-bur-re tum₂-u₃-de₃
iš za-bu gaba a-ab-ba-ka-ta zag an-ša₄-an{ki}še₃
sim{mušen} e₂-bi-a ba-ra-an-dal-a-gin₇ uru₁₇-ni-še₃ nu-gur-re-dam
{id₂}idigna {id₂}buranun-na gu₂ min₄{min}a-bi u₂ hul mu₂-mu₂-de₃
kaskal-e ŋiri₃ nu-ŋa₂-ŋa₂-de₃ har-ra-an nu-kiŋ₂-kiŋ₂-de₃
<SURFACE>
uru₁₇ a₂-dam ki ŋar-ŋar-ra-ba du₆-du₆-ra <unk> de₃
uŋ₃ saŋ-gig₂ lu-lu-a-ba ŋeš-haš-e ak-de₃
gan₂-ne₂ zid-de₃ {ŋeš}al nu-ru-gu₂-de₃ numun ki nu-tag-ge-de₃
e-el-lu šir₃ gud sub₂-sub₂-ba eden-na nu-di-de₃
{e₂}tur₃-ra i₃ ga-ar₃-ra nu-ak-de₃...<unk> ha-lam-e-de₃
sipad-de₃ gi-šukur-ra amaš kug-ga šu nu-niŋin₂-niŋin₂-de₃
i-lu-lam-ma dun₅-dun₅ {dug}šakir₃-ra amaš-a nu-di-de₃
eden-na maš₂-anše tur-re-de₃ niŋ₂-zi-ŋal₂ til-le-de₃
niŋ₂-ur₂-limmu₂ {d}šakkan-ke₄ šurim ki nu-tag-ge-de₃
ambar-re šu ki-in-dar di-de₃ numun nu-tuku-tuku-de₃
ŋeš-gi gi saŋ hul mu₂-mu₂-de₃ hab₂-ba til-le-de₃
pu₂{ŋeš}kiri₆ u₂ gibil-la₂ nu-me-a ni₂-ba šu₂-šu₂-u₃-de₃
urim₂{ki} am gal u₃-na gub-ba ni₂-bi-ta nir-ŋal₂
iri numun nam-en nam-lugal-la ki sikil-la du₃-a
gud-gin₇ saman ul₄-la-bi šub-bu-de₃ gu₂ ki-še₃ la₂-e-de₃
an {d}en-lil₂ {d}en-ki {d}nin-hur-saŋ-ŋa₂-ke₄ nam-bi ba-an-tar-re-eš
nam-tar...nu-kur₂-ru-dam a-ba šu mi-ni-ib₂-bal-e
inim dug₄...en-lil₂-kam saŋ a-ba mu-un-ŋa₂-ŋa₂
an-ne₂ ki...tuš-ba bi₂-in-hu-luh uŋ₃-e ni₂ bi₂-in-teŋ₃
{d}en-lil₂...gig-ga mu-un-zal iri-a me bi₂-ib-ŋar
{d}nin-tur₅-re ama₅ kalam-ma-ke₄ {ŋeš}ig-šu-ur₂ im-mi-in-gub
{d}en-ki-ke₄ {id₂}idigna {id₂}buranun-na a im-ma-da-an-keš₂
{d}utu niŋ₂-si-sa₂ inim gin₆-na ka-ta ba-da-an-kar
{d}inana-ke₄ me₃ šen-šen-na ki-bala-e ba-an-šum₂
{d}nin-ŋir₂-su-ke₄ ki-en-gi ga-gin₇ ur-e ba-ni-in-de₂
kalam-ma ga-ba-ra-hum im-ma-an-šub niŋ₂ lu₂ nu-zu-a
niŋ₂ igi nu-ŋal₂-la inim nu-ŋal₂-la niŋ₂ šu nu-teŋ₃-ŋe₂₆-dam
kur-kur-re e₂ ni₂-ta-bi-a šu suh₃-a ba-ab-dug₄
iri{ki}ba diŋir iri{ki}bi-e-ne bar-ta ba-suₓ(DU)-ge-eš
nam-lu₂-lu₈ e₂ ni₂-te-bi-a zi gig mu-un-pa-an-pa-an
ud-de₃ šu-ne-ne ba-du₃-du₃ ud nu-mu-un-ši-ib₂-gur-re
ud gi₄-a mu-un-na-tuku-am₃ ud <unk> bi-še₃ nu-um <unk>
{d}en-lil₂ sipad saŋ-gig-ga-ke₄ a-na bi₂-in-ak-a-bi
{d}en-lil₂-le e₂ zid gul-gul-lu-de₃ lu₂ zid tur-re-de₃
dumu lu₂ zid-da-ke₄ dumu saŋ-e igi hul-bi dim₂-me-de₃
ud-ba {d}...gu-ti-um{ki} kur-ta im-ta-an-ed₃
<RULING>
...